ক্যালিফোর্নিয়া উপসাগরে ৩৭টি প্রধান দ্বীপ রয়েছে – সবচেয়ে বড় দুটি হল ইস্লা অ্যাঞ্জেল ডি লা গার্ডা এবং টাইবুরন দ্বীপ। বেশিরভাগ দ্বীপ এই উপসাগরের উপদ্বীপের পাশে পাওয়া যায়। কার্যত, এসকল দ্বীপের অনেকগুলোই আগ্নেয়গিরির বিস্ফোরণের ফল, যা বাজা ক্যালিফোর্নিয়ার প্রাথমিক ইতিহাসের সময় ঘটেছিল। ইস্লাস মারিয়াস, ইস্লাস সান ফ্রান্সিসকো, এবং ইস্লা পার্তিদা দ্বীপগুলোকেও এই ধরনের বিস্ফোরনের ফল বলে মনে করা হয়। তবে দ্বীপগুলির গঠন একে অপরের উপর নির্ভরশীল নয়। একটি পৃথক কাঠামোগত ঘটনার ফলে এগুলোর গঠন হয়েছিল।

এই উপসাগরে ৯০০ এর অধিক ইসলেট (ক্ষুদ্র দ্বীপ) এবং দ্বীপ রয়েছে যেগুলোর সবগুলো মিলে আয়তন ৪২০ হেক্টর। ২ আগস্ট, ১৯৭৮-এ সবগুলো দ্বীপকে "Area Reserve and Migratory Bird Refuge and Wildlife" হিসেবে আখ্যায়িত করা হয়। জুন ২০০০-এ, দ্বীপগুলোকে "বন্যপ্রাণী সংরক্ষিত এলাকা" হিসেবে শ্রেণীভুক্ত করা হয়। মেক্সিকান সরকারের এই প্রচেষ্টা ছাড়াও বিশ্বব্যাপী এটির গুরুত্ব ও স্বীকৃতির জন্য, এই উপসাগরের সবগুলো দ্বীপ আর্ন্তজাতিক কর্মসূচী "মানুষ ও জীবমণ্ডল" (MAB) এর অংশ এবং বিশ্ব সংরক্ষন নেটওর্য়াক ইউনেস্কো জীবমণ্ডলের বিশেষ জীবমণ্ডল সংরক্ষনের অংশ। ফেডারেল "সুরক্ষিত এলাকা সংরক্ষণ এবং ব্যবস্থাপনা" কর্তৃক এটির বিশাল খরচ নির্বাহের কারণে কো-অর্ডিনেটের মাধ্যমে চারটি আঞ্চলিক দপ্তরের একটি ব্যবস্থার মাধ্যমে এটি পরিচালিত হয়। বাজা ক্যালিফোর্নিয়া, বাজা ক্যালিফোর্নিয়া সার, সোনোরা এবং সিনালোয়া-এ চারটি আঞ্চলিক দপ্তর রয়েছে। অগ্রবর্তী হওয়া সত্ত্বেও, দ্বীপগুলিতে সরাসরি এবং পরোক্ষ সংরক্ষণ কাজটি একটি একক ব্যবস্থাপনা কর্মসূচী দ্বারা পরিচালিত হয়, প্রকাশিত হয় ২০০০ সালে, যা স্থানীয় এবং নির্দিষ্ট পরিচালন (ব্যক্তি) কর্মসূচী দ্বারা সম্পন্ন হয় । বাজা ক্যালিফোর্নিয়ার বন্যপ্রাণী সুরক্ষিত এলাকার দপ্তরের (APFF-GCR) অধীনে রাজ্যের উপকূলবর্তী ৫৬টি দ্বীপের রক্ষনাবেক্ষনের দায়িত্ব রয়েছে। এগুলো চারটি দ্বীপমালায় বিভক্ত: সান লুইস গনজাগা বা এনচান্টেড, গার্ডিয়ান অ্যাঞ্জেল, বাহিয়া ডি লস এঞ্জেলেস এবং সান লরেঞ্জো।

দ্বীপ
গভিরতা
ভূগোল
ভূতত্ত্ব